stanford-oval/wikipedia huggingface dataset:
กาย แมดิสัน

| กาย แมดิสัน |
| --- | --- |
แมดิสันในปี 1957
เกิด: รอเบิร์ต โอเซลล์ โมสลีย์ 19 มกราคม ค.ศ. 1922(1922-01-19) พัมพ์กินเซ็นเตอร์ เคิร์นเคาน์ตี รัฐแคลิฟอร์เนีย สหรัฐ
เสียชีวิต: 6 กุมภาพันธ์ ค.ศ. 1996(1996-02-06) (74 ปี) ปาล์มสปริงส์ รัฐแคลิฟอร์เนีย สหรัฐ
การศึกษา: วิทยาลัยเบเคอร์สฟิลด์
อาชีพ: นักแสดง
ปีปฏิบัติงาน: 1944–1989
คู่สมรส: เกล รัสเซลล์ (สมรส 1949; หย่า 1954)   ชีลา คอนนอลลี (สมรส 1954; หย่า 1964)
บุตร: 4
กาย แมดิสัน (อังกฤษ: Guy Madison; 19 มกราคม ค.ศ. 1922 – 6 กุมภาพันธ์ ค.ศ. 1996) หรือชื่อเกิด รอเบิร์ต โอเซลล์ โมสลีย์ (อังกฤษ: Robert Ozell Moseley) เป็นนักแสดงชาวอเมริกัน เขาเป็นที่รู้จักอย่างดีจากบทไวลด์ บิล ฮิกคอก ในละครชุด The Adventures of Wild Bill Hickok ตั้งแต่ปี 1951 ถึง 1958
ตลอดอาชีพนักแสดงของเขา แมดิสันได้รับรางวัลพิเศษจากรางวัลลูกโลกทองคำในปี 1954 รวมถึงมีดวงดาวอยู่บนฮอลลีวูดวอล์กออฟเฟมสองดวง สำหรับวิทยุและโทรทัศน์
ชีวิตช่วงแรก

แมดิสันเกิดในพัมพ์กินเซ็นเตอร์ รัฐแคลิฟอร์เนีย เขาเข้าเรียนที่วิทยาลัยเบเคอร์สฟิลด์ ซึ่งเป็นวิทยาลัยระบบ 2 ปี จากนั้นทำงานเป็นพนักงานรับสายโทรศัพท์ในเวลาสั้น ๆ ก่อนจะเข้าร่วมกองทัพเรือสหรัฐในปี 1942 ระหว่างสงครามโลกครั้งที่สอง เขามีพี่ชายสามคนชื่อ แฮโรลด์, เดวิด และเวย์น มีอาชีพเป็นนักแสดงเช่นกัน โดยใช้ชื่อในวงการว่า เวย์น มัลลอรีย์ และยังมีน้องสาวอีกหนึ่งคนชื่อ โรสแมรี ด้วย
แหล่งข้อมูลอื่น

กาย แมดิสัน ที่อินเทอร์เน็ตมูวีเดตาเบส
กาตาร์สตาส์ลีก

| --- | --- |
ก่อตั้ง: 1972; 52 ปีที่แล้ว (1972)
ประเทศ:  กาตาร์
สมาพันธ์: เอเอฟซี
จำนวนทีม: 12
ระดับในพีระมิด: 1
ตกชั้นสู่: กาตาร์เซคันด์ดิวิชัน
ถ้วยระดับประเทศ: Emir Cup   Crown Prince Cup   เชคญาซิมคัพ
ถ้วยระดับนานาชาติ: เอเอฟซีแชมเปียนส์ลีก   เอเอฟซีคัพ   จีซีซีแชมเปียนส์ลีก
ทีมชนะเลิศปัจจุบัน: อัสซัดด์‎ (16 สมัย)  (2021–22)
ชนะเลิศมากที่สุด: อัสซัดด์‎ (16 สมัย)
หุ้นส่วนโทรทัศน์: บีอินสปอร์ตส์  Alkass Sports
เว็บไซต์: qsl.qa
ปัจจุบัน: 2022–23
กาตาร์สตาร์สลีก (อังกฤษ: Qatar Stars League) ซึ่งเป็นที่รู้จักกันทั่วไปในชื่อ คิว-ลีก เป็นลีกฟุตบอลสูงสุดของประเทศกาตาร์ ก่อตั้งในปี ค.ศ. 1963
สโมสร > ฤดูกาล 2022–23

| กาตาร์สตาส์ลีก> สโมสร | กาตาร์สตาส์ลีก> ที่ตั้ง | กาตาร์สตาส์ลีก> สนาม | กาตาร์สตาส์ลีก> ปีที่ก่อตั้ง |
| --- | --- | --- | --- |
| อัลอะฮ์ลี | โดฮา | สนามกีฬาฮะมัด บิน เคาะลีฟะฮ์ | 1950 |
| อัลอะเราะบี | โดฮา | สนามกีฬาแกรนด์ฮะมัด | 1952 |
| อัดดุฮัยล์ | โดฮา | สนามกีฬาอับดุลละฮ์ บิน เคาะลีฟะฮ์ | 2009 |
| อัลฆ็อรรอฟะฮ์ | โดฮา | สนามกีฬาษานี บิน ญาซีม | 1979 |
| Al-Markhiya SC | Al-Markhiya | Al-Markhiya Stadium | 1995 |
| อัรร็อยยาน | อัรร็อยยาน | สนามกีฬาอะห์มัด บิน อะลี | 1967 |
| อัสซัดด์ | อัสซัดด์ | สนามกีฬาญาซีม บิน ฮะมัด | 1969 |
| Al Sailiya | โดฮา | สนามกีฬาอะห์มัด บิน อะลี | 1995 |
| อัชชะมาล | Madinat ash Shamal | สนามกีฬาอัชชะมาล | 1980 |
| อัลวักเราะฮ์ | อัลวักเราะฮ์ | สนามกีฬาอัลญะนูบ | 1959 |
| กาตาร์ | โดฮา | Suheim bin Hamad Stadium | 1959 |
| อุมม์เศาะลาล | อุมม์เศาะลาล | สนามกีฬาษานี บิน ญาซีม | 1979 |
ดูเพิ่ม

ฟุตบอลในประเทศกาตาร์
แหล่งข้อมูลอื่น

เว็บไซต์อย่างเป็นทางการ เก็บถาวร 2017-11-01 ที่ เวย์แบ็กแมชชีน
| ด ค กลีกฟุตบอลสูงสุดของทวีปเอเชีย (เอเอฟซี) |
| --- | --- |
ปัจจุบัน:  อัฟกานิสถาน  ออสเตรเลีย  บาห์เรน  บังกลาเทศ  ภูฏาน  บรูไน  กัมพูชา  จีน  ไต้หวัน  กวม  ฮ่องกง  อินเดีย  อินโดนีเซีย  อิหร่าน  อิรัก  ญี่ปุ่น  จอร์แดน  คูเวต  คีร์กีซสถาน  ลาว  เลบานอน  มาเก๊า  มาเลเซีย  มัลดีฟส์  มองโกเลีย  พม่า  เนปาล  เกาหลีเหนือ  หมู่เกาะนอร์เทิร์นมาเรียนา†  โอมาน  ปากีสถาน  ปาเลสไตน์ (ฉนวนกาซา, เวสต์แบงก์)  ฟิลิปปินส์  กาตาร์  ซาอุดีอาระเบีย  สิงคโปร์  เกาหลีใต้  ศรีลังกา  ซีเรีย  ทาจิกิสถาน  ไทย  ติมอร์เลสเต  เติร์กเมนิสถาน  สหรัฐอาหรับเอมิเรตส์  อุซเบกิสถาน  เวียดนาม  เยเมน 
อดีต:  เยเมนใต้ 
† สมาชิกของ Associate Member Association
กาติกา นาแอร์

| กาธิกา นาแอร์ Karthika Nair |
| --- | --- |

เกิด:  (1992-06-27) 27 มิถุนายน ค.ศ. 1992 (32 ปี) มุมไบ , มหาราษฏระ, ประเทศอินเดีย
สัญชาติ: ชาวอินเดีย
อาชีพ: นักแสดง, นางแบบ
ปีปฏิบัติงาน: 2009 – ปัจจุบัน
ผลงานเด่น: ภาพยนตร์ภาษาเตลูกู และภาษาทมิฬ อารามบห์ มหารานี
บิดามารดา: ราธา นาแอร์, รชเสกรัน นาแอร์
ญาติ:  ทุลสี นาแอร์ (น้องสาว)  อัมปิกา (น้า) 
กาติกา นาแอร์ (อังกฤษ: Karthika Nair เกิดวันที่ 27 มิถุนายน 1992) เธอเป็นนักแสดงหญิงชาวอินเดีย เธอเริ่มแสดงครั้งแรกตั้งแต่ปี 2009 ในภาพยนตร์ภาษาเตลูกู เรื่อง Josh แต่เธอประสบความสำเร็จเป็นครั้งแรกจากภาพยนตร์ภาษาทมิฬ เรื่อง Ko และการรับบทเป็นนักแสดงหลักในเรื่อง Aarambh
ผลงานด้านการแสดง > ภาพยนตร์

| ปี | เรื่อง | รับบท | เป็นภาพยนตร์ภาษา |
| --- | --- | --- | --- |
| 2009 | Josh | Vidhya | Telugu |
| 2011 | Ko | Renuka Narayanan | Tamil |
| 2011 | Makaramanju | Sugandha Bai, Urvashi | Malayalam |
| 2012 | Dammu | Neelaveni | Telugu |
| 2013 | Kammath & Kammath | Surekha | Malayalam |
| 2013 | Annakodi | Annakodi | Tamil |
| 2013 | Brindavana | Bhoomi | Kannada |
| 2014 | Brother of Bommali | Lucky/Lakshmi | Telugu |
| 2015 | Purampokku Engira Podhuvudamai | Kuyili | Tamil |
| 2018 | Vaa Deal | Sowmya | Tamil |
ผลงานด้านการแสดง > ละครโทรทัศน์

| ปี | เรื่อง | รับบท | เป็นละครโทรทัศน์ภาษา | ออกอากาศช่อง | หมายเหตุ |
| --- | --- | --- | --- | --- | --- |
| 2017 | Aarambh | Devasena | Hindi | Star Plus | Television debut |
แหล่งข้อมูลอื่น

กาติกา นาแอร์ ที่อินเทอร์เน็ตมูวีเดตาเบส
กะโหลกศีรษะมนุษย์

กะโหลกศีรษะมนุษย์หรือคน (อังกฤษ: Human skull) เป็นโครงสร้างของกระดูกที่ประกอบขึ้นเป็นโครงร่างที่สำคัญศีรษะของมนุษย์ กะโหลกศีรษะทำหน้าที่ปกป้องสมองซึ่งเป็นศูนย์กลางของระบบประสาท รวมทั้งเป็นโครงร่างที่สมส่วนและสมบูรณ์​แบบ​ ต่างๆ ทั้งตา หู จมูก และลิ้น และทุกตำแหน่งทำหน้าตามปกติ​ เป็นทางเข้าของทางเดินอาหารและทางเดินหายใจ เมื่อแรกเกิดกะโหลกศีรษะจะประกอบด้วยกระดูกหลายชิ้นซึ่งเมื่อเจริญเติบโตกระดูกเหล่านี้จะเกิดการสร้างเนื้อใยประสานกระดูกและเชื่อมต่อรวมกันปกติ แม้ว่ากะโหลกศีรษะจะเป็นโครงสร้างที่มีความแข็งแรงก็ตาม ไม่มีการกระทบกระเทือนที่ศีรษะอย่างแรงก็เป็นสาเหตุที่ทำให้เสียชีวิตและพิการได้ ทั้งจากการบาดเจ็บจากเนื้อสมองโดยตรง การตกเลือดในสมอง และการติดเชื้อ
การศึกษาเกี่ยวกับกะโหลกศีรษะของมนุษย์มีประโยชน์อย่างมากในการศึกษาด้านมานุษยวิทยาและโบราณคดี ซึ่งเป็นข้อมูลที่สำคัญทางบรรพชีวินวิทยา และยังช่วยให้เข้าใจถึงลำดับทางวิวัฒนาการ นอกจากนี้ในทางนิติเวชศาสตร์ กะโหลกศีรษะยังมีความสำคัญในการตรวจพิสูจน์ตัวบุคคลและการแยกความแตกต่างระหว่างเพศชายและหญิง ซึ่งมีประโยชน์ในการสืบสวนสอบสวนคดีอีกด้วย​ทุกสมบูรณ์​แข็งแรง
มหกายวิภาคศาสตร์

กะโหลกศีรษะของมนุษย์ประกอบด้วยกระดูกทั้งหมด 22 ชิ้น ทั้งนี้ไม่นับรวมกระดูกหู (ear ossicles) กระดูกแต่ละชิ้นของกะโหลกศีรษะเชื่อมต่อเข้าด้วยกันโดยข้อต่อแบบซูเจอร์ (Suture) ที่เคลื่อนไหวไม่ได้ แต่มีความแข็งแรงสูง ยกเว้นข้อต่อระหว่างกระดูกขากรรไกรล่างกับกระดูกขมับ หรือข้อต่อขากรรไกร (temperomandibular joint) ซึ่งเป็นข้อต่อแบบซินโนเวียลที่สามารถเคลื่อนไหวได้เพื่อใช้ในการขยับขากรรไกร กระดูกของกะโหลกศีรษะทั้ง 22 ชิ้นนี้ สามารถแบ่งออกได้เป็นสองกลุ่มใหญ่ๆ ได้แก่
กระดูกหุ้มสมอง (Neurocranium) หรือกล่องสมอง (brain case) เป็นส่วนของกะโหลกศีรษะที่ทำหน้าที่ป้องกันสมองที่อยู่ภายในโพรงกะโหลก (cranial cavity) ซึ่งมีด้วยกัน 8 ชิ้น ได้แก่
กระดูกหน้าผาก (Frontal bone) 1 ชิ้น
กระดูกข้างขม่อม (Parietal bone) 2 ชิ้น
กระดูกขมับ (Temporal bone) 2 ชิ้น
กระดูกท้ายทอย (Occipital bone) 1 ชิ้น
กระดูกสฟีนอยด์ (Sphenoid bone) 1 ชิ้น
กระดูกเอทมอยด์ (Ethmoid bone) 1 ชิ้น
สแปลงคโนเครเนียม (Splanchnocranium) หรือ วิสเซอโรเครเนียม (Viscerocranium) เป็นส่วนของกะโหลกศีรษะที่ทำหน้าที่ค้ำจุนบริเวณใบหน้า ซึ่งมีขนาดเล็กเมื่อเทียบกับกระดูกหุ้มสมอง รวมแล้วมีจำนวน 14 ชิ้น ได้แก่
กระดูกโหนกแก้ม (Zygomatic bone) 2 ชิ้น
กระดูกขากรรไกรบน (Maxillary bone) 2 ชิ้น
กระดูกแอ่งถุงน้ำตา (Lacrimal bone) 2 ชิ้น
กระดูกเพดานปาก (Palatine bone) 2 ชิ้น
กระดูกจมูก (Nasal bone) 2 ชิ้น
กระดูกก้นหอยของจมูกชิ้นล่าง (Inferior nasal conchae) 2 ชิ้น
กระดูกโวเมอร์ (Vomer bone) 1 ชิ้น
กระดูกขากรรไกรล่าง (Mandible) 1 ชิ้น (ในตำราทั่วไปจะไม่นับว่าเป็นส่วนของสแปลงคโนเครเนียม)
นอกเหนือจากนี้ ยังมีกระดูกหูอีก 6 ชิ้น ซึ่งประกอบด้วย กระดูกค้อน (Malleus) กระดูกทั่ง (Incus) และกระดูกโกลน (Stapes) อย่างละ 2 ชิ้น ซึ่งไม่ได้มีหน้าที่ในการค้ำจุนโครงสร้าง แต่มีหน้าที่เกี่ยวกับการขยายความสั่นสะเทือนของเสียงจากเยื่อแก้วหูไปยังอวัยวะรูปหอยโข่ง (cochlear) โดยใช้หลักการได้เปรียบเชิงกลของคาน และกระดูกไฮออยด์ (hyoid) ทำหน้าที่ค้ำจุนกล่องเสียงซึ่งไม่นับเป็นส่วนหนึ่งของกะโหลกศีรษะ เพราะไม่ได้เกิดข้อต่อกับกระดูกชิ้นอื่นๆ ในกะโหลกศีรษะ
ภายในกะโหลกศีรษะยังมีโพรงไซนัส (sinus cavities) ซึ่งบุด้วยเนื้อเยื่อบุผิวแบบเดียวกับที่พบในทางเดินอากาศ โพรงไซนัสมี 4 คู่ หน้าที่ของโพรงไซนัสยังเป็นที่ถกเถียงอยู่ในปัจจุบัน แต่เชื่อว่าช่วยในการทำให้กะโหลกศีรษะมีน้ำหนักเบาขึ้นโดยไม่ทำให้กะโหลกศีรษะแข็งแรงน้อยลง ทำให้ศีรษะไม่เอนมาทางด้านหน้าและทำให้ศีรษะตั้งตรงได้ ช่วยให้เสียงก้องกังวาน และช่วยให้อากาศที่ผ่านโพรงจมูกเข้าไปในทางเดินหายใจอุ่นและชื้นมากขึ้น
ด้านในของกะโหลกศีรษะส่วนที่หุ้มสมองยังมีเนื้อเยื่อเกี่ยวพันที่หุ้มรอบโครงสร้างของระบบประสาทกลาง เรียกว่า เยื่อหุ้มสมอง (meninges) ซึ่งมีอยู่ 3 ชั้นเรียงจากชั้นนอกสุดเข้าไปยังชั้นในสุดได้แก่ เยื่อดูรา (dura mater) , เยื่ออะแร็กนอยด์ (arachnoid mater) , และเยื่อเพีย (pia mater) เยื่อหุ้มสมองมีหน้าที่สำคัญในการปกป้องและหน้าที่ทางสรีรวิทยาอื่นๆ อีกมากมาย
การเจริญพัฒนา

กะโหลกศีรษะเป็นโครงสร้างที่ซับซ้อนและมีการเจริญพัฒนาที่แตกต่างกัน โดยที่กะโหลกศีรษะส่วนสแปลงคโนเครเนียมส่วนใหญ่จะมีการสร้างกระดูกในแบบ intramembranous ossification ซึ่งมีการสร้างเนื้อกระดูกจากจุดการสร้างกระดูกปฐมภูมิ ในขณะที่กะโหลกศีรษะส่วนนิวโรเครเนียมส่วนใหญ่มีการสร้างกระดูกแบบ endochondral ossification ซึ่งอาศัยกระดูกอ่อนเป็นต้นแบบ
กะโหลกศีรษะของเด็กแรกเกิดจะมีจำนวนถึง 45 ชิ้น แต่ต่อมาจะมีการเชื่อมรวมของกระดูกหลายชิ้นเข้าด้วยกัน โดยเฉพาะทางด้านบนของกะโหลกศีรษะ ซึ่งกระดูกในส่วนของกล่องสมองยังไม่เชื่อมติดกันอย่างสมบูรณ์ แต่จะเป็นรอยประสานประกอบด้วยแผ่นของเนื้อเยื่อเกี่ยวพันยึดอยู่เท่านั้น เรียกว่า ซูเจอร์ (suture) โดยซูเจอร์ทั้ง 5 ได้แก่
รอยประสานหน้าผาก (frontal suture)
รอยประสานหว่างขม่อม (sagittal suture)
รอยประสานท้ายทอย (lambdoid suture)
รอยประสานคร่อมขม่อมหน้า (coronal suture)
สควาโมซัล ซูเจอร์ (squamosal suture)
ในแรกเกิด บริเวณดังกล่าวจะเป็นเนื้อเยื่อเส้นใยที่เคลื่อนที่ได้ ซึ่งจำเป็นต่อการเคลื่อนไหวในระหว่างคลอดและรองรับการขยายขนาดของสมองในภายหลัง บริเวณที่ซูเจอร์หลายๆ อันมาบรรจบกันจะเรียกว่า กระหม่อม (fontanelle) ในช่วงแรกเกิด จะมี 6 จุด ได้แก่
กระหม่อมหน้า (anterior fontanelle) 1 จุด
กระหม่อมหลัง (posterior fontanelle) 1 จุด
กระหม่อมข้าง หรือกระหม่อมสฟีนอยด์ (sphenoid fontanelle) 2 จุด
กระหม่อมกกหู (mastoid fontanelle) 2 จุด
บริเวณกระหม่อมนี้จะค่อยๆถูกแทนที่ด้วยกระดูก และจะปิดอย่างสมบูรณ์เมื่ออายุได้ประมาณ 8 สัปดาห์ แต่กระหม่อมหน้าอาจปิดได้ช้ากว่านั้น คือราวๆ ประมาณสัปดาห์ที่ 18 บริเวณของกระหม่อมนี้ยังเป็นจุดที่ใช้ในการตรวจสุขภาพของเด็กแรกเกิดและเด็กทารก เช่นการตรวจชีพจร ปริมาณน้ำ และการเจาะตรวจของเหลวรอบสมองและไขสันหลัง
พยาธิวิทยา

การบาดเจ็บหรือบวมของเนื้อสมองเป็นสาเหตุหลักของการเสียชีวิตและความพิการ แม้ว่ากะโหลกศีรษะจะเป็นโครงสร้างที่แข็งแรง แต่ก็ไม่สามารถทนทานต่อการกระทบกระเทือนที่รุนแรงได้ การบาดเจ็บที่กะโหลกศีรษะในส่วนที่ปกป้องสมอง อาจทำให้เกิดการแตกของหลอดเลือดสมองได้ โดยเฉพาะการกระทบกระเทือนที่บริเวณทัดดอกไม้ (Pterion) ซึ่งเป็นจุดที่บางที่สุดของกะโหลกศีรษะซึ่งเป็นสาเหตุส่วนใหญ่ที่ทำให้เกิดการตกเลือดเหนือเยื่อดูรา (epidural hematoma)  หรือภาวะที่หลอดเลือดดำขนาดเล็กซึ่งเชื่อมระหว่างเยื่อดูราและเยื่ออะแร็กนอยด์เกิดฉีกขาดทำให้เกิดการตกเลือดใต้เยื่อดูรา (subdural hematoma) ซึ่งพบได้มากในผู้สูงอายุที่สมองมีลักษณะเหี่ยวฝ่อลง
ในภาวะที่มีเลือดออกในสมอง หรือมีความดันในกะโหลก (intracranial pressure) เพิ่มมากขึ้น อาจมีผลทำให้ส่วนก้านสมอง (brain stem) หรือซีรีเบลลัม (cerebellum) ถูกเบียดเลื่อนผ่านช่องฟอราเมน แมกนัม (foramen magnum)  เพราะเนื้อที่ในสมองมีจำกัดไม่สามารถขยายได้ และทำให้ถึงแก่ชีวิตได้หากไม่ได้รับการรักษาเพื่อลดความดันในกะโหลกอย่างทันท่วงที ดังนั้นผู้ป่วยที่ได้รับกระทบกระเทือนที่ศีรษะจึงต้องอยู่ภายใต้การดูแลของแพทย์อย่างใกล้ชิด
มีหลักฐานทางประวัติศาสตร์แสดงให้เห็นว่าในยุคหินใหม่มีการผ่าตัดกะโหลกศีรษะที่เรียกว่า การเจาะกะโหลก (trepanation) ซึ่งกระทำโดยการเจาะรูเข้าไปในกระดูกหุ้มสมอง การศึกษาทางบรรพชีวินวิทยาแสดงให้เห็นว่าผู้ป่วยบางครั้งสามารถมีชีวิตอยู่ได้หลายปีหลังจากการเจาะกะโหลก และการเจาะกะโหลกบางครั้งอาจกระทำด้วยเหตุผลทางความเชื่อและศาสนานอกเหนือจากการรักษาชีวิต
กระดูกในบริเวณใบหน้าก็เป็นอีกส่วนที่บาดเจ็บได้ง่ายในกรณีที่ได้รับการกระทบกระเทือน และอาจส่งผลให้เกิดการติดเชื้อและความผิดปกติอย่างถาวร เนื่องจากความเสียหายที่อาจลุกลามไปถึงหลอดเลือดและเส้นประสาทใกล้เคียง
การศึกษากะโหลกศีรษะ และสัณฐานวิทยาของกะโหลกศีรษะ

กะโหลกศีรษะสามารถใช้ในการตรวจพิสูจน์เอกลักษณ์บุคคลได้ในระดับหนึ่ง ซึ่งสามารถบอกถึงประวัติและที่มาของเจ้าของได้ นักนิติวิทยาศาสตร์และนักโบราณคดีสามารถใช้กะโหลกในการจำลองใบหน้าของเจ้าของได้โดยการศึกษาความสัมพันธ์ระหว่างกระดูกและกล้ามเนื้อ และการสร้างภาพให้สอดคล้องกับกระดูก เช่น หากนักโบราณคดีสามารถค้นพบชิ้นส่วนของกะโหลกศีรษะมนุษย์โบราณที่สำคัญได้จำนวนเพียงพอ รวมทั้งใช้ข้อมูลเกี่ยวกับความสูง ความกว้างและลักษณะอื่น ๆ ของโครงกระดูกก็สามารถทราบถึงความสัมพันธ์ทางมานุษยวิทยาและวิวัฒนาการของประชากรที่ศึกษา ทั้งที่มีชีวิตอยู่และสูญพันธ์ไปแล้ว นอกจากนี้การสืบสวนคดีฆาตกรรมหลายครั้งก็มีการนำกะโหลกศีรษะที่ต้องสงสัยว่าเป็นของเหยื่อของคดีมาจำลองใบหน้าของเจ้าของเพื่อใช้เป็นหลักฐานประกอบสำนวนคดีได้เช่นกัน
ในราวทศวรรษที่ 1800 แพทย์ชาวเยอรมันชื่อว่า ฟรันซ์ โยเซฟ กัลล์ (Franz Joseph Gall) ได้ตั้งทฤษฎี Phrenology ซึ่งพยายามศึกษาเกี่ยวกับลักษณะเฉพาะของกะโหลกศีรษะที่สัมพันธ์กับบุคลิกภาพหรือความสามารถของเจ้าของกะโหลก ซึ่งในปัจจุบันถือว่าทฤษฎีนี้ไม่ได้รับการยอมรับแล้ว
การศึกษากะโหลกศีรษะมนุษย์ในอดีต บางครั้งใช้เพื่อบอกความแตกต่างของกะโหลกศีรษะในแต่ละเชื้อชาติและเผ่าพันธุ์ และบางครั้งใช้เพื่อตัดสินแนวความคิดว่าเชื้อชาติใดที่มีอำนาจยิ่งใหญ่เหนือกว่าเชื้อชาติอื่นๆ ซึ่งในปัจจุบันถือว่าทฤษฎีนี้ก็ไม่ได้รับการยอมรับเช่นกัน
การศึกษากะโหลกศีรษะ และสัณฐานวิทยาของกะโหลกศีรษะ > ความแตกต่างของกะโหลกเพศชายและหญิง

โดยทั่วไปแล้ว กะโหลกศีรษะของผู้ชายจะมีแนวโน้มใหญ่กว่าและแข็งแรง ทนทานกว่าของเพศหญิง กะโหลกศีรษะของเพศชายจะมีแนวสันเหนือเบ้าตา (supraorbital ridges) , แสกหน้า (glabella) , และเส้นขมับ (Temporal line) ที่นูนเด่น นอกจากนี้กะโหลกศีรษะของเพศชายโดยเฉลี่ยยังมีขนาดใหญ่กว่า, เพดานปากกว้างกว่า, เบ้าตาเป็นรูปสี่เหลี่ยมมากกว่า, ปุ่มกกหู (mastoid process) ใหญ่กว่า, โพรงไซนัสใหญ่กว่า, และปุ่มกระดูกท้ายทอย (Occipital condyle) ที่ใหญ่กว่าของเพศหญิง ขากรรไกรล่างของเพศชายโดยทั่วไปจะเหลี่ยมและหนากว่า และจุดเกาะของกล้ามเนื้อมีความขรุขระกว่าของเพศหญิง
อย่างไรก็ตาม ลักษณะที่กล่าวไปข้างต้นมีความแปรผันอย่างมากในประชากรมนุษย์ ซึ่งอาจทำให้ระบุเพศจากกะโหลกศีรษะได้ยากหากไม่มีความรู้เกี่ยวกับประชากรที่มาของกะโหลกศีรษะนี้
ภาพอื่นๆ

ภาพวาดแสดงแนวรอยต่อกระดูกของกะโหลกศีรษะจากทางด้านหน้า
ภาพวาดแสดงแนวรอยต่อกระดูกของกะโหลกศีรษะจากทางด้านข้าง
ภาพวาดแสดงกระดูกชิ้นต่างๆของกะโหลกศีรษะจากทางด้านหน้า
ภาพวาดแสดงกระดูกชิ้นต่างๆของกะโหลกศีรษะจากทางด้านข้าง
มุมมองทางด้านบนของกะโหลกศีรษะของเด็กแรกเกิด แสดงกระหม่อมหน้าและกระหม่อมหลัง
มุมมองทางด้านข้างของกะโหลกศีรษะของเด็กแรกเกิด แสดงกระหม่อมหน้า กระหม่อมข้าง และกระหม่อมกกหู
แหล่งข้อมูลอื่น

Dept of Anth Skull Module เก็บถาวร 2018-04-30 ที่ เวย์แบ็กแมชชีน เว็บไซต์เกี่ยวกับกะโหลกศีรษะของมนุษย์
Skull Anatomy Tutorial. เก็บถาวร 2017-07-02 ที่ เวย์แบ็กแมชชีน ภาพของกะโหลกศีรษะในมุมต่างๆ
ภาพถ่ายเอกซ์เรย์ของกะโหลกศีรษะส่วนใบหน้าที่ได้รับบาดเจ็บจากการกระทบกระเทือน
กางเขนนักบุญเจมส์

สำหรับลักษณะอื่น ดูที่ กางเขน
“กางเขนอัศวินแห่งซานติอาโก”
กางเขนนักบุญเจมส์ หรือ กางเขนเซนต์เจมส์ หรือ กางเขนสเปน (อังกฤษ: Cross of Saint James หรือ Saint James Cross หรือ Cross of the Knights of Santiago หรือ Spanish Cross) เป็นเครื่องหมายกางเขนที่ใช้ในมุทราศาสตร์และธัชวิทยาที่เป็นการเขนสำหรับนักรบ เป็นที่นิยมใช้เพราะมีลักษณะด้านล่างเหมือนดาบ ซึ่งเป็นสัญลักษณ์ของการจับอาวุธขึ้นต่อสู้ในนามของพระเยซู ตัวกางเขนคล้ายกับกางเขนลิลลีปลายดาบ หรือ กางเขน Fitchy แต่ปลายสองข้างเป็นดอกลิลลีและตอนล่างแหลมเป็นดาบ ซึ่งเป็นกางเขนสำหรับนักรบ และมักจะเป็นสีแดง
กางเขนลักษณะนี้เชื่อกันว่าเริ่มใช้กันในระหว่างสงครามครูเสด เมื่อนักรบครูเสดถือกางเขนเล็กที่มีก้านที่มีปลายแหลมที่ใช้ปักดินเมื่อถึงเวลาทำการสักการะประจำวัน
ลัทธิเซนต์เจมส์

กางเขนเซนต์เจมส์ใช้เป็นสัญลักษณ์ของลัทธิเซนต์เจมส์หรือลัทธิซานติอาโกซึ่งเป็นลัทธิคริสต์ศาสนาทางทหารที่ก่อตั้งขึ้นในคริสต์ศตวรรษที่ 12 ตามชื่อนักบุญเจมส์ใหญ่ผู้เป็นนักบุญผู้พิทักษ์สเปน กางเขนนี้บางครั้งก็เรียกว่า “กางเขนอัศวินแห่งซานติอาโก” หรือ “กางเขนสเปน” และมักจะมีสัญลักษณ์คล้ายหัวใจอยู่ตอนบน
ตัวอย่าง

กางเขนลิลลี
กางเขน fichée
กางเขนลิลลีปลายดาบ
กางเขนปลายกางเขนปลายดาบ
กางเขนนักบุญเจมส์ในหนังสือกางเขนมุทราศาสตร์ โดยกราฟแลนด์
ดูเพิ่ม

กางเขน
เครื่องหมายในมุทราศาสตร์
มุทราศาสตร์
ธัชวิทยา
สัญลักษณ์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นักบุญเจมส์ในมุทราศาสตร์
| ด ค กองค์ประกอบในการให้คำนิยามของตรา |
| --- | --- |
โล่ • เครื่องหมาย • ผิวตรา • การแบ่งโล่ • พื้นตรา • เส้นแบ่ง  • เรขลักษณ์  • ประคองข้าง  • ฐานรอง
แถบทแยงซ้าย • ขอบ • Canton • เครื่องหมายวี • แถบบน  • กางเขน • แถบขวางกลาง • โค้งข้าง • เครื่องหมายวาย • แถบตั้งกลาง • แถบไขว้
| ด ค กผิวตรา |
| --- | --- |
ลักษณะผิวตรา  ·  กฎของผิวตรา
โลหะ: เงิน (Argent) ·  ทอง (Or)    สี: น้ำเงิน (Azure)  ·  ดำ (Sable)  ·  สีเขียว (Vert) ·  แดง (Gules)  ·  ม่วง (Purpure)
ขนสัตว์: เออร์มิน (Ermine)  ·  กระรอก (Vair)    สีเพี้ยน (Stain) : ม่วงแดง (Murrey)  ·  แดงเลือด (Sanguine)  ·  น้ำตาลอมส้ม (Tenné)
อื่นๆ: ท้องฟ้า (Bleu celeste)  ·  ชมพูผิวหนัง (Carnation)  ·  เหล็ก (Cendrée)  ·  ส้ม (Orange)
หมวดหมู่ที่เกี่ยวข้อง: ตราอาร์ม • ตราแผ่นดิน
การกล้ำแอมพลิจูด

การกล้ำแอมพลิจูด (อังกฤษ: amplitude modulation, AM) เป็นเทคนิคการกล้ำที่ใช้ในการสื่อสารอิเล็กทรอนิกส์ ซึ่งใช้มากที่สุดในการส่งผ่านสารสนเทศโดยทางคลื่นพาห์วิทยุ (radio carrier wave) ในแอมพิลจูดมอดูเลชัน แอมพลิจูด (ความเข้มสัญญาณ) ของคลื่นพาห์แปรผันเป็นสัดส่วนกับรูปคลื่นที่ส่งผ่าน ตัวอย่างเช่น รูปคลื่นสอดคล้องกับเสียงที่ผลิตซ้ำโดยลำโพง หรือความเข้มแสงของพิกเซลโทรทัศน์ เทคนิคนี้ตรงข้ามกับการกล้ำความถี่ (frequency modulation) ซึ่งความถี่ของสัญญาณพาห์แรผัน และการกล้ำเฟส ซึ่งเฟสแปรผัน
การกลั่น

อุปกรณ์การกลั่น
การกลั่น (อังกฤษ: Distillation) เป็นกระบวนการทางเคมีอย่างหนึ่งในการแยกของเหลวผสมของสาร 2 ชนิดหรือมากกว่า(สารละลาย)โดยอาศัยคุณสมบัติจุดเดือดที่แตกต่างกัน เมื่อให้ความร้อนกับของเหลวจนอุณหภูมิถึงจุดเดือดของสารชนิดหนึ่ง สารชนิดนั้นจะระเหยออกมาเป็นไอผ่านท่อที่มีการลดอุณหภูมิทำให้เกิดการควบแน่นกลับมาเป็นของเหลวอีกครั้ง วิธีนี้ใช้ในอุตสาหกรรมอย่างแพร่หลาย ในอุตสาหกรรม ปิโตรเคมี และอุตสาหกรรมอื่น ๆ อีกมากมาย
ประเภทการกลั่น

การกลั่นแบบง่าย  (simple distillation) เป็นการกลั่นแยกสารผสมออกจากกัน โดยสารผสมต้องมีอุณหภูมิต่างกัน 80 องศาเซลเซียสขึ้นไป
การกลั่นแบบลำดับส่วน (fractional distillation) เป็นการกลั่นเหมือนการกลั่นแบบง่ายแต่เป็นการกลั่นแบบสารผสมที่ใกล้เคียงกันมาก คือจุดเดือดใกล้เคียงกันมากแต่การกลั่นนี้ต้องใช้อุณหภูมิที่เที่ยงตรงมาก ๆ ไม่เช่นนั้นจะทำให้สารจะไม่บริสุทธิ์ อุปกรณ์ที่ใช้ในการทดลองการกลั่นลำดับส่วน จะคล้ายกับอุปกรณ์ที่ใช้ในการกลั่นแบบธรรมดา แต่จะมีอุปกรณ์พิเศษเพิ่มเข้ามาคือส่วนหัวกลั่น (Distilling head) จะใช้คอลัมน์แฟรกชั่น ( Fractionating column) ที่ต่อเข้ากับขวดก้นกลม (round bottom flask) เทอร์โมมิเตอร์ (thermometer) และตัวควบแน่น (condensor) โดยส่วนใหญ่แล้วการกลั่นลำดับส่วนจะประยุกต์ใช้ในอุตสาหกรรมการกลั่นปิโตรเลียม (petroleum refineries) ปิโตรเคมี (petrochemical) อุตสาหกรรมเคมีอื่น (chemical plants) และกระบวนการผลิตก๊าซธรรมชาติ (natural gas processing plants)
การกลั่นแบบน้ำมันดิบ (refining) เป็นการกลั่นน้ำมันที่เราได้มาจากใต้ดินทำให้มีสารแตกต่างกันมากมาย สารแต่และตัวมันจะมีอุณหภูมิที่แตกต่างกันออกไปโดยจำนวนของคาร์บอน โดยเราจะแบ่งหอกลั่นได้ 8 ชั้น โดยจะเรียงคาร์บอนน้อยมันจะลอยขึ้นไปอยู่ด้านบน จะเรียงจากคาร์บอนน้อยไปมากดังนี้ ก๊าซมีเทน ก๊าซบิวเทน แนฟทาเบา แนฟทาหนัก น้ำมันก๊าด น้ำมันดีเซล น้ำมันหล่อลื่น พาราฟิน น้ำมันเตาและยางมะตอย
การกลั่นแบบสกัดโดยไอน้ำ (steam distillation) นิยมใช้ในการสกัดน้ำมันหอมระเหย เพราะไม่ละลายน้ำ ระเหยได้ง่าย โดยใช้ไอน้ำในการทำให้น้ำมันหอมระเหยเป็นไอปนมากับไอน้ำ และควบแน่นที่อุณหภูมิต่ำกว่าจุดเดือดของน้ำมัน เพื่อให้ได้ของเหลวที่มีน้ำมันหอมระเหยอยู่ชั้นบนและน้ำอยู่ชั้นล่าง
กาย ริตชี

| กาย ริตชี |
| --- | --- |
ริตชี ในปี 2017
เกิด: กาย สจวต ริตชี  (1968-09-10) 10 กันยายน ค.ศ. 1968 (56 ปี) แฮตฟีลด์, ฮาร์ตฟอร์ดเชอร์, อังกฤษ
อาชีพ: ผู้ผลิตภาพยนตร์ นักธุรกิจ
ปีปฏิบัติงาน: 1995–ปัจจุบัน
คู่สมรส:   มาดอนน่า  (สมรส 2000; หย่า 2008)  แจ็กกี เอนส์ลีย์  (สมรส 2015) 
บุตร: 5
กาย สจวต ริตชี (อังกฤษ: Guy Stuart Ritchie) เกิดเมื่อวันที่ 10 กันยายน ค.ศ. 1968 เป็นผู้เขียนบท นักสร้างภาพยนตร์ ผู้กำกับภาพยนตร์ชาวอังกฤษ มีผลงานโด่งดังจากการกำกับเรื่อง Lock, Stock and Two Smoking Barrels ,Snatch และ Sherlock Holmes ด้านชีวิตส่วนตัวเคยแต่งงานกับมาดอนน่า มีบุตรชายด้วยกัน 1 คน
ผลงานภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 1995 | เดอะ ฮาร์ดเคส | ใช่ | ใช่ | ไม่ | ภาพยนตร์สั้น |
| 1998 | สี่เลือดบ้า มือใหม่หัดปล้น | ใช่ | ใช่ | ไม่ | คัดเลือกนักแสดงด้วย |
| 2000 | ทีเอ็งข้าไม่ว่า ทีข้าเอ็งอย่าโวย | ใช่ | ใช่ | ไม่ |  |
| 2001 | สตาร์ | ใช่ | ใช่ | ไม่ | หนังสั้นของ บีเอ็มดับเบิลยู เรื่อง เดอะ ไฮร |
| 2002 | สเวพท์ อเวย์ | ใช่ | ใช่ | ไม่ |  |
| 2005 | รีวอลเวอร์: เกมปล้นโกง | ใช่ | ใช่ | ไม่ |  |
| 2008 | ร็อคแอนด์โรลล่า: หักเหลี่ยมแก๊งค์ชนแก๊งค์ | ใช่ | ใช่ | ใช่ |  |
| 2009 | เชอร์ล็อก โฮล์มส์: ดับแผนพิฆาตโลก | ใช่ | ไม่ | ไม่ |  |
| 2011 | เชอร์ล็อก โฮล์มส์: เกมพญายมเงามรณะ | ใช่ | ไม่ | ไม่ |  |
| 2015 | เดอะ แมน ฟรอม อั.ง.เ.คิ.ล. คู่ดุไร้ปรานี | ใช่ | ใช่ | ใช่ |  |
| 2017 | คิง อาร์เธอร์: ตำนานแห่งดาบราชันย์ | ใช่ | ใช่ | ใช่ |  |
| 2019 | อะลาดิน | ใช่ | ใช่ | ไม่ |  |
| 2019 | เดอะ เจนเทิลแมน: สุภาพบุรุษมาหากัญ | ใช่ | ใช่ | ใช่ |  |
| 2021 | คนคลั่งแค้น ปล้นผ่านรก | ใช่ | ใช่ | ใช่ |  |
| 2023 | ปฏิบัติการระห่ำ โคตรคนฟอร์จูน | ใช่ | ใช่ | ใช่ |  |
| 2023 | เดอะ โคเวแนนท์ | ใช่ | ใช่ | ใช่ |  |
| 2024 | เดอะ มินนิสทรี ออฟ อันเจนเทิลแมนลี่ วอร์แฟร์ | ใช่ | ใช่ | ใช่ | กำลังตัดต่อ |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 14 เรื่องของ กาย ริตชี
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 1998 | สี่เลือดบ้า มือใหม่หัดปล้น |  75% (6.70/10) (67 รีวิว) |  | 66 (30 รีวิว) | 8.1 (599,955) | $1,350,000 | $28,356,188 |
| 2000 | ทีเอ็งข้าไม่ว่า ทีข้าเอ็งอย่าโวย |  74% (6.40/10) (143 รีวิว) |  | 55 (31 รีวิว) | 8.2 (882,233) | $10,000,000 | $83,557,872 |
| 2002 | สเวพท์ อเวย์ |  5% (3.20/10) (78 รีวิว) |  | 18 (27 รีวิว) | 3.6 (17,415) | $10,000,000 | $1,036,520 |
| 2005 | รีวอลเวอร์: เกมปล้นโกง |  15% (3.50/10) (68 รีวิว) |  | 25 (21 รีวิว) | 6.3 (99,768) | $27,000,000 | $7,221,558 |
| 2008 | ร็อคแอนด์โรลล่า: หักเหลี่ยมแก๊งค์ชนแก๊งค์ |  60% (6.00/10) (148 รีวิว) |  | 53 (28 รีวิว) | 7.2 (260,095) | $18,000,000 | $25,740,863 |
| 2009 | เชอร์ล็อก โฮล์มส์: ดับแผนพิฆาตโลก |  69% (6.20/10) (250 รีวิว) |  | 57 (34 รีวิว) | 7.6 (653,049) | $90,000,000 | $524,028,679 |
| 2011 | เชอร์ล็อก โฮล์มส์: เกมพญายมเงามรณะ |  59% (6.00/10) (231 รีวิว) |  | 48 (38 รีวิว) | 7.4 (469,446) | $125,000,000 | $545,448,418 |
| 2015 | เดอะ แมน ฟรอม อั.ง.เ.คิ.ล. คู่ดุไร้ปรานี |  68% (6.20/10) (294 รีวิว) |  | 56 (40 รีวิว) | 7.2 (322,991) | $75,000,000 | $109,845,109 |
| 2017 | คิง อาร์เธอร์: ตำนานแห่งดาบราชันย์ |  31% (4.70/10) (279 รีวิว) |  | 41 (45 รีวิว) | 6.7 (225,433) | $175,000,000 | $148,675,066 |
| 2019 | อะลาดิน |  57% (5.90/10) (388 รีวิว) |  | 53 (50 รีวิว) | 6.9 (279,920) | $183,000,000 | $1,054,304,000 |
| 2019 | เดอะ เจนเทิลแมน: สุภาพบุรุษมาหากัญ |  75% (6.50/10) (279 รีวิว) |  | 51 (44 รีวิว) | 7.8 (367,421) | $22,000,000 | $115,171,795 |
| 2021 | คนคลั่งแค้น ปล้นผ่านรก |  67% (6.30/10) (258 รีวิว) |  | 57 (38 รีวิว) | 7.1 (194,477) | $40,000,000 | $103,966,489 |
| 2023 | ปฏิบัติการระห่ำ โคตรคนฟอร์จูน |  51% (5.60/10) (151 รีวิว) |  | 51 (35 รีวิว) | 6.3 (67,206) | $50,000,000 | $37,846,956 |
| 2023 | เดอะ โคเวแนนท์ |  83% (6.70/10) (116 รีวิว) |  | 63 (28 รีวิว) | 7.5 (102,797) | $55,000,000 | $21,630,900 |
| เฉลี่ย และ รวม | เฉลี่ย และ รวม |  56% (5.71/10) | 50 | 50 | 7.0 | $881.4 ล้าน | $2,806,830,413 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ